# data[].attributes.body
ราชวงศ์เซี่ย ถือเป็นราชวงศ์แรกในประวัติศาสตร์จีนที่เริ่มระบบการปกครองแบบพ่อสืบ ทอดให้ลูก จากบันทึกทางประวัติศาสตร์ของซือหม่าเชียน ทำให้นักประวัติศาสตร์จีนมักเริ่มนับยุคสมัยเซี่ยโดยเริ่มจากเซี่ยหวี่ ถึงลวี่กุ่ย หรือเซี่ยเจี๋ย ในระยะเวลา 400 กว่าปี มีกษัตริย์ครองบัลลังก์ 17 พระองค์ มีการสืบทอดอำนาจถึง 14 ชั่วคน

# data[].attributes.attachment_link.title
ราชวงศ์เซี่ย

# data[].attributes.body
ราชวงศ์ชาง เป็นยุคที่ปกครองแบบชนเผ่า เริ่มมีการใช้อักษรภาพ พบหลักฐานจารึกบนกระดองเต่าและเศษกระดูก สันนิษฐานว่าใช้สำหรับเสี่ยงทาย มีการทำปฏิทินบอกฤดูกาลเพื่อใช้ประโยชน์ในภาคการเกษตร

# data[].attributes.body
ราชวงศ์โจว เป็นยุคที่ปกครองจีนยาวนานที่สุดเกิดระบบศักดินา ฮ่องเต้มีฐานะเป็นโอรสแห่งสวรรค์ทรงเป็นเจ้าแห่งแผ่นดินที่อยู่ภายใต้สวรรค์ (เทียน เซี่ย) มีแนวคิดเรื่องอาณัติแห่งสวรรค์ คือ กษัตริย์เป็นโอรสแห่งสวรรค์ที่ถูกส่งลงมาปกครองมนุษย์ เกิดนักปราชญ์คนสำคัญ ได้แก่ ขงจื่อ เล่าจื่อ เม่งจื่อ จวงจื้อ

# data[].attributes.body
ราชวงศ์ฉินหรือจิ๋น มีฮ่องเต้องค์สำคัญคือ ชิวั่งตี่ หรือ จิ๋นซีฮ่องเต้ เป็นยุคเริ่มต้นของจักวรรดิจีน รวมอำนาจและสร้างความเป็นหนึ่งเดียวครั้งแรก มีการสร้างกำแพงเมืองจีนเพื่อป้องกันการบุกรุกจากคนเถื่อนใช้ภาษาเขียนและระบบแลกเปลี่ยนเงินตราแบบเดียวกันทั้งประเทศ ปราบปรามลัทธิขงจื่อ

# data[].attributes.attachment_link.title
ราชวงศ์ฉินหรือจิ๋น

# data[].attributes.body
ราชวงศ์ฮั่น รื้อฟื้นขงจื่อและใช้เป็นตำราหลักในการสอบจอหงวนเกิดเส้นทางสายไหมทางบก เป็นเส้นทางการค้าโบราณของจีน เกิดบุคคลสำคัญอย่าง ซือหม่า เฉียน บิดาแห่งประวัติศาสตร์โลกตะวันออก

# data[].attributes.body
ราชวงศ์สุย ปกครองจีนในระยะเวลาสั้น ๆ มีการขุดคลองต้ายุ่นเหอเชื่อมแม่น้ำหวงโหกับแม่น้ำแยงซีเพื่อประโยชน์ในด้านการคมนาคม ขนส่งสินค้า การท่องเที่ยวดินแดนเจียงหนาน และเพื่อเชื่อมต่อดินแดนภาคเหนือและใต้เข้าด้วยกัน

# data[].attributes.body
ราชวงศ์ถัง เป็นยุคทองของอารยธรรมจีนในทุก ๆ ด้าน เป็นยุคทองของศักดินาและวรรณคดี พระพุทธศาสนาเจริญรุ่งเรือง ได้ส่งภิกษุหยวนซาง (พระถังซำจั่ง) ไปศึกษาพระไตรปิฏกที่ดินแดนชมพูทวีปและอัญเชิญกลับมาที่จีน มีฮ่องเต้หญิงคนแรกคือบูเช็กเทียน

# data[].attributes.body
ราชวงศ์ซ่ง เป็นยุคทองแห่งความก้าวหน้าทางวิชาการไม่ว่าจะเป็นด้านการประดิษฐ์ดินปืน แท่นพิมพ์ ภาชนะถ้วยกระเบื้องเคลือบที่มีอิทธิพลอย่างมากต่อเครื่องสังคโลกของไทยในสมัยสุโขทัย มีการใช้เข็มทิศซึ่งเป็นผลให้มีความก้าวหน้าในการเดินเรือสำเภา และเกิดประเพณีรัดเท้าสตรี

# data[].attributes.body
ราชวงศ์หยวน ชนเผ่ามองโกลที่เป็นชาวต่างชาติเข้ามาปกครองจีน ตั้งศูนย์กลางอำนาจที่เมืองปักกิ่ง ฮ่องเต้คนแรกคือ กุบไล่ข่าน นักเดินทางชาวอิตาลี มาร์โค โปโล เข้ามายังจีนและนำเรื่องราวไปเผยแพร่

# data[].attributes.body
ราชวงศ์หมิง ฟื้นฟูจักรวรรดิจีน โดดเด่นเรื่องวิทยาการเดินเรือบุคคลที่โดดเด่นคือ มหาขันทีเจิ้งเหอ ผู้นำกองเรือจีนออกเดินทางทั่วโลกเดินเรือไปแอฟริกาเน้นการค้าทางทะเลและการค้าบรรณาการ มีวรรณกรรมที่สำคัญ คือ ไซอิ๋ว สามก๊ก เป็นต้น

# data[].attributes.body
ราชวงศ์ชิง ชนเผ่าแมนจูปกครองจีนเป็นราชวงศ์สุดท้ายเป็นยุคที่จีนเสื่อมถอยความเจริญทุกด้าน เป็นยุคที่จีนถูกคุกคามจากชาติตะวันตก เกิดสงครามฝิ่น และเกิดความวุ่นวายภายในประเทศเช่น กบฏไท้ผิง กบฏนักมวย จักรพรรดิองค์สุดท้ายคือ พระเจ้าปูยี